Больш за тры дзесяцігоддзі мінула з тае пары, як выпускніца Віцебскага педінстытута імя Кірава, новаспечаная выкладчыца хіміі і біялогіі Людміла Радзько (на здымку) з хваляваннем пераступіла парог Бераснёўскай базавай школы. Як прыме калектыў? Ці ўдасца знайсці паразуменне з дзецьмі? Ці атрымаецца прымяніць атрыманыя веды і навыкі на практыцы? Гэтыя і многія іншыя пытанні задавала сабе малады педагог. Пройдзе пэўны час – і яна з палёгкай і радасцю канстатуе: атрымліваецца, правільны шлях выбрала!